钦定古今图书集成/历象汇编/岁功典/第107卷 > 《元史》 > 和王护军秋夕 前人
## 钦定古今图书集成/历象汇编/岁功典/第107卷 > 《元史》 > 和王护军秋夕 前人

散漫秋云远，萧萧霜月寒。惊飚西北起，孤雁夜往还。
开轩当户牖，取琴试一弹。停歌不能和，终曲久辛酸。
金气方劲杀，隆阳微且单。泉涸甘井竭，节徙芳岁残。
生事各多少，谁共知易难。投章心蕴结，千里途轻纨。
愿托孤老暇，觞思暂开餐。